**מקבץ שאלות בנושא גישות חברתיות כלכליות**

68. הממשלה במדינה מסוימת, הכריזה על שינוי במדיניות הכלכלית שלה. לפי המדיניות החדשה, תגבה המדינה מכלל האזרחים מיסים נמוכים יותר מהמסים שגבתה בעבר, אך היא תתחיל לגבות מהאזרחים תשלום עבור שירותי החינוך והבריאות, שעד היום ניתנו להם חינם.

* ציין והצג את הגישה למדינה דמוקרטית, שבאה לידי ביטוי במדיניות החדשה. הסבר כיצד גישה זו באה לידי ביטוי בקטע.

69. משרד החינוך החליט על הפעלת תכנית חדשה, ולפיה יושקעו מיליוני שקלים בבתי ספר בפריפריה. ההשקעה הכספית מיועדת להקמת מעבדות מחשבים משוכללות ולהוספת מגמות לימוד. מטרת התכנית היא לאפשר לבוגרי בתי ספר רבים יותר להתקבל ללא קושי למוסדות להשכלה גבוהה. הכוונה היא, שהבוגרים המשכילים יחזרו לאחר סיום לימודיהם ליישובים בפריפריה, וישתלבו במקצועות מובילים שנדרשים במשק הישראלי. כך יתאפשר פיתוח כלכלי ותעסוקתי של האזור, לתועלת כלל האוכלוסייה.

* ציין והצג את הגישה החברתית-כלכלית (ליברלית או סוציאל-דמוקרטית) שמשתקפת בהחלטה של משרד החינוך. הסבר כיצד גישה זו באה לידי ביטוי בקטע.

70. בעת האחרונה, הורתה ועדת הכספים של הכנסת לממשלה לפתוח חיסכון אישי לכל ילד בישראל. על פי ההחלטה, בכל חודש תעביר המדינה לחשבון החיסכון של כל ילד סכום קבוע, עד שימלאו לו שמונה עשרה שנה. כספי החיסכון יאפשרו לכל צעיר לרכוש השכלה וידע, וכך יוכל להשתלב בחברה כמו כל צעיר אחר, בלי קשר למצב הכלכלי של משפחתו.

* ציין והצג את הגישה החברתית - כלכלית שבאה לידי ביטוי בהחלטה של ועדת הכספים. הסבר כיצד גישה זו באה לידי ביטוי בקטע.

71. עקב המחסור בדגים למאכל בארץ, החליטה הממשלה לנקוט צעדים כלכליים חדשים בשוק הדגים ולבטל את המסים על יבוא דגים מחוץ לארץ. בממשלה מקווים כי צעד זה יעודד יבוא חופשי של דגים לארץ, ויגביר את התחרות בין הסוחרים ואת התחרות בין רשתות השיווק. בדרך זו, יהיה אפשר להוזיל את מחירם של הדגים לצרכנים.

* ציין והצג את הגישה החברתית – כלכלית, שבאה לידי ביטוי בצעדים הכלכליים החדשים. הסבר כיצד גישה חברתית-כלכלית זו באה לידי ביטוי בקטע.

1. בשנים האחרונות נעשה ניסיון להפריט חלק משירותי התעסוקה. במסגרת הניסיון, העבירה הממשלה לידי חברות פרטיות את האחריות להכשרה מקצועית ולמציאת עבודה עבור קבוצות מסוימות של מובטלים.

בדיון שנערך בכנסת התברר שחברות אלו לא עמדו ביעדים שהוצבו להן, ורבים מדי נשארו מובטלים. אחד מחברי הכנסת טען שהניסיון נכשל, משום שהמדינה הסירה מעצמה את האחריות לדאגה למובטלים ולא פיקחה כראוי על פעילות החברות.

* ציין והצג את הגישה הכלכלית-חברתית, שלדברי חבר הכנסת נקטה המדינה במקרה זה. הסבר כיצד גישה זו באה לידי ביטוי בקטע.

1. לאחרונה גיבשה ממשלת ישראל תכנית כלכלית חדשה, בניסיון להתמודד עם המשבר הכלכלי בארץ. במסגרת תכנית זו הוחלט, בין היתר, לקצץ בתקציבי הרווחה ולצמצם את קצבאות הביטוי הלאומי לנכים, לאמהות חד-הוריות, למובטלים ולנתמכים אחרים. כדי להפוך את התכנית הכלכלית הזו לחוק, היא הובאה לדיון בוועדת הכספים של הכנסת, ושם נמתחה עליה ביקורת קשה ע"י חברי כנסת רבים.

נציג הממשלה שהוזמן לישיבת הוועדה אמר בדיון: "הממשלה אינה יכולה להעלות את המסים שכלל האזרחים משלמים, כדי שאפשר יהיה להמשיך לממן את מקבלי הקצבאות. מקבלי הקצבאות חייבים לפרנס את עצמם".

* ציין והצג איזו גישה חברתית-כלכלית מבטאת התכנית הכלכלית של הממשלה. הסבר כיצד גישה זו באה לידי ביטוי בקטע.
* ציין והצג איזו גישה חברתית-כלכלית, סביר להניח שהייתה מקובלת בוועדת הכספים. הסבר כיצד גישה זו באה לידי ביטוי בקטע.

1. הגישה הסוציאל-דמוקרטית והגישה הליברלית הן שתי גישות מרכזיות הקיימות במדינות דמוקרטיות. הצג הבדל אחד בין גישות אלה, והסבר מה משותף לשתיהן.
2. כמה חברי כנסת העלו הצעה, לקבוע מתן זכויות חברתיות בחוק יסוד. כיום קיימים רק שני חוקי יסוד העוסקים בזכויות, ושניהם נותנים משקל מכריע לזכותו של הפרט להגנה על חירויותיו. חברי הכנסת טוענים שחוקי יסוד אלה חשובים מאוד, אך הם אינם מספיקים משום שאין בהם התייחסות מפורטת לזכויות שיש להעניק בתחומי העבודה, החינוך, הבריאות, הדיור והרווחה. לכן מבקשים אותם חברי הכנסת, שהמדינה תבטא את מחויבותה לרווחת תושביה, באמצעות חוק יסוד שמבטיח מעמד חוקתי לזכויות אלה.

* ציין והצג את הגישה החברתית – כלכלית, המשתקפת בהצעה של חברי הכנסת. הסבר כיצד גישה זו באה לידי ביטוי בקטע.

1. הממשלה החליטה כי באחת מערי הארץ יוקם בית חולים חדש בבעלות פרטית. בכך ביקשה הממשלה לצמצם את מעורבות המדינה במתן שירותים רפואיים ולעודד את התחרות ואת הפעילות של גופים פרטיים במערכת הבריאות. בית החולים החדש מעניק שכר גבוה ותנאי עבודה נוחים לרופאים ולאחיות שמצטרפים לצוות העובדים שלו. בשל כך עזבו רופאים ואחיות רבים את בתי החולים הממשלתיים שבערים הסמוכות והצטרפו לצוות בית החולים החדש.

מנהל של אחד מבתי החולים הממשלתיים ביקש שהממשלה תסייע לו להתמודד עם הבעיה. לטענתו, העזיבה ההמונית של רופאים ואחיות אל בית החולים החדש מסכנת את שלומם של החולים תושבי האזור משום שהיא פוגעת ביכולת של בית החולים שבניהולו להעניק לציבור שירות רפואי ראוי.

1. ציין את הגישה הכלכלית-חברתית שהממשלה נקטה כאשר החליטה על הקמת בית החולים הפרטי. הסבר כיצד גישה זו באה לידי ביטוי בקטע.
2. ציין והצד את הזכות של החולים תושבי האזור שנפגעה לדברי מנהל בית החולים. הסבר כיצד זכות זו באה לידי ביטוי בקטע.
3. נשיא צרפת ביקש ליישם כמה רפורמות כלכליות במדינה. אחת מהן היא להעביר חברות ממשלתיות, ובהן את חברת הרכבת הלאומית, לבעלותן של כמה חברות פרטיות כדי לעודד תחרות. רפורמה נוספת היא להפחית את המס שבעלי ההון צריכים לשלם, וזאת כדי לעודד אותם להשקיע במדינה.

כדי למחות על מדיניות זו, יצאו רבבות אזרחים להפגנות ברחבי צרפת. המפגינים צעדו ברחובות מרכזיים, חסמו כבישים חשובים ומנעו מכלי תחבורה את האפשרות לנסוע. משטרת צרפת נאלצה לפעול לפיזור ההפגנות, עצרה מפגינים רבים והבהירה שלא תאפשר חסימת כבישים, משום שחסימת הכבישים פוגעת באופן ישיר בשגרת יומם של אלפי נוסעים.

1. ציין והצג את הגישה החברתית כלכלית שבאה לידי ביטוי ברפורמות הכלכליות שביקש נשיא צרפת ליישם. הסבר כיצד גישה חברתית-כלכלית זו באה לידי ביטוי בקטע.
2. ציין והצג את הזכות של הנוסעים שעליה ביקשה המשטרה להגן בפיזור ההפגנה. הסבר כיצד זכות זו באה לידי ביטוי בקטע.
3. ממשלת ישראל חתמה על הסכם תעופה בין-לאומי חדש, שנועד לצמצם את מעורבות הממשלה בתחום התעופה, ולאפשר לחברות תעופה זרות להתמודד מול חברות התעופה הישראליות על מחירי הטיסות ועל יעדיהן. בעקבות הסכם זה תיתכן הוזלת מחירים של כרסיסי הטיסה, והגדלת מספר התיירים המגיעים לישראל.

נציגים של חברות התעופה הישראליות הביעו התנגדות להסכם. לטענתם חלק ניכר מן המחיר של כרטיסי הטיסה נובע מן העלות של שירותי האבטחה והשמירה שהן מעניקות לנוסעים, ולפי הסכם התעופה החדש הן ייאלצו לצמצם את מתן השירותים האלה, ובכך לפגוע בנוסעים.

1. ציין והצג את הגישה החברתית־כלכלית (סוציאל־דמוקרטית או ליברלית) שבאה לידי ביטוי בהסכם שחתמה הממשלה.

הסבר כיצד גישה זו באה לידי ביטוי בקטע.

1. ציין והצג את הזכות של הנוסעים שעלולה להיפגע, לטענת הנציגים של חברות התעופה הישראליות. הסבר כיצד זכות זו באה לידי ביטוי בקטע.
2. משרד הבריאות גיבש תכנית הבראה למערכת הבריאות שמטרתה לשפר את השירותים הרפואיים בבתי החולים הציבוריים. לשם כך העבירה המדינה לבתי החולים הציבוריים סכומי כסף גדולים. הכספים הועברו לבתי החולים בתנאי שיתאפשר לכל חולה לקבל אצל רופאים מומחים טיפול במימון ממשלתי, בלי קשר למצב הכלכלי של החולה.
3. ציין והצג את הגישה החברתית-כלכלית שבאה לידי ביטוי בתכנית ההבראה של משרד הבריאות. הסבר כיצד גישה זו באה לידי ביטוי בקטע.